title: Nõukogu direktiiv 2001/51/EÜ, 28. juuni 2001, millega täiendatakse 14. juuni 1985. aasta Schengeni lepingu rakendamise konventsiooni artikli 26 sätteid

text:
Tähtis õiguslik teade

|

32001L0051

Euroopa Liidu Teataja L 187 , 10/07/2001 Lk 0045 - 0046

		Nõukogu direktiiv 2001/51/EÜ,28. juuni 2001,millega täiendatakse 14. juuni 1985. aasta Schengeni lepingu rakendamise konventsiooni artikli 26 sätteidEUROOPA LIIDU NÕUKOGU,võttes arvesse Euroopa Ühenduse asutamislepingut, eriti selle artikli 61 punkti a ja artikli 63 lõike 3 punkti b,võttes arvesse Prantsuse Vabariigi algatust, [1]võttes arvesse Euroopa Parlamendi arvamust [2]ning arvestades järgmist:(1) Tõhusaks ebaseadusliku sisserändega võitlemiseks on oluline, et liikmesriigid kehtestaksid sätted välisriikide kodanikke liikmesriikide territooriumile vedavate veoettevõtjate kohustuste kohta. Lisaks on nimetatud eesmärgi tõhusamaks saavutamiseks vaja võimalikult suures ulatuses ühtlustada liikmesriikides praegu sätestatud rahalisi karistusi veoettevõtjatele, kes oma kontrollikohutusi ei täida, võttes seejuures arvesse liikmesriikide erinevusi õigussüsteemide ja -tavade osas.(2) See meede on üks üldsätetest, mille ülesanne on vähendada migratsiooni ning võidelda ebaseadusliku sisserände vastu.(3) Käesoleva direktiivi kohaldamine ei piira kohustusi, mis tulenevad 28. juuli 1951. aasta Genfi pagulasseisundi konventsioonist, mida on muudetud 31. jaanuari 1967. aasta New Yorgi protokolliga.(4) Käesolev direktiiv ei tohiks mõjutada liikmesriikide vabadust säilitada või kehtestada käesolevas direktiivis nimetatud või nimetamata veoettevõtjate suhtes täiendavaid meetmeid või karistusi.(5) Liikmesriigid peaksid tagama, et veoettevõtjate vastu algatatud menetlustes, mille tulemuseks võib olla karistuste kohaldamine, on võimalik tõhusalt teostada õigust kaitsele ning õigust nimetatud otsuseid edasi kaevata.(6) Käesolev direktiiv on vastavalt Schengeni acquis' Euroopa Liitu integreerimist käsitlevale protokollile osa Schengeni acquis' täiendamisest, nagu see on määratletud nõukogu 20. mai 1999. aasta otsuse 1999/435/EÜ (Schengeni acquis' määratlemisest, et vastavalt Euroopa Ühenduse asutamislepingu ja Euroopa Liidu lepingu asjakohastele sätetele kindlaks määrata kõigi acquis' d moodustavate eeskirjade ja otsuste õiguslik alus) [3] A lisas.(7) Euroopa Liidu lepingule ja Euroopa Ühenduse asutamislepingule lisatud Ühendkuningriigi ja Iirimaa seisukohta käsitleva protokolli artikli 3 kohaselt teatas Ühendkuningriik 25. oktoobri 2000. aasta kirjaga oma soovist osaleda käesoleva määruse vastuvõtmises ja kohaldamises.(8) Vastavalt eespool nimetatud protokolli artiklile 1 ei osale Iirimaa käesoleva direktiivi vastuvõtmisel. Sellest tulenevalt ning ilma et see piiraks eespool nimetatud protokolli artikli 4 kohaldamist, ei kohaldata käesoleva direktiivi sätteid Iirimaa suhtes.(9) Taani on Euroopa Liidu lepingule ja Euroopa Ühenduse asutamislepingule lisatud Taani seisukohta käsitleva protokolli artiklite 1 ja 2 kohaselt teatanud, et ei osale käesoleva direktiivi vastuvõtmisel, ning seetõttu seda tema suhtes ei kohaldata. Võttes arvesse, et käesoleva õigusakti eesmärk on täiendada Schengeni acquis'd vastavalt Euroopa Ühenduse asutamislepingu IV jaotisele, otsustab Taani vastavalt protokolli artiklile 5 kuue kuu jooksul pärast seda, kui nõukogu on käesoleva direktiivi vastu võtnud, kas ta võtab selle sätted üle siseriiklikku õigusesse.(10) Islandi Vabariigi ja Norra Kuningriigi suhtes on käesolev otsus osa Schengeni acquis' täiendamisest vastavalt 18. mail 1999 Euroopa Liidu Nõukogu ja kõnealuse kahe riigi vahel sõlmitud lepingule, mis käsitleb viimaste ühinemist Schengeni acquis' rakendamise ja selle edasise arenguga, [4]ON VASTU VÕTNUD KÄESOLEVA DIREKTIIVI:Artikkel 1Käesoleva direktiivi eesmärk on täiendada 14. juuni 1985. aasta Schengeni lepingu rakendamise konventsiooni (alla kirjutatud Schengenis 19. juunil 1990) [5] (edaspidi "Schengeni konventsioon") artikli 26 sätteid ning määratleda nende rakendamise teatavad tingimused.Artikkel 2Liikmesriigid võtavad vajalikud meetmed tagamaks, et Schengeni konventsiooni artikli 26 lõike 1 punktile a vastav veoettevõtjate kohustus kolmanda riigi kodanikud tagasi vedada kehtib ka juhul, kui transiitveol olevat kolmanda riigi kodanikku keeldutakse riiki lubamast, kui:a) veoettevõtja, kes pidi ta sihtriiki viima, keeldub teda vedamast;b) või sihtriigi ametiasutused on keeldunud teda riiki lubamast ning on saatnud ta tagasi transiidiliikmesriiki.Artikkel 3Liikmesriigid võtavad kõik vajalikud meetmed, et kohustada veoettevõtjaid, kes ei suuda korraldada kolmanda riigi kodaniku tagasipöördumist tema riiki mittelubamise puhul, leidma viivitamata edasiveo võimalus ning kandma sellega seotud kulud või, kui viivitamatu edasivedu ei ole võimalik, võtma vastutuse kõnealuse kolmanda riigi kodaniku riigis viibimise ja tagasipöördumise kulude eest.Artikkel 41. Liikmesriigid võtavad vajalikud meetmed tagamaks, et Schengeni konventsiooni artikli 26 lõigete 2 ja 3 alusel veoettevõtjate suhtes rakendatavad karistused oleksid hoiatavad, tõhusad ja proportsionaalsed, ning et:a) kohaldatava rahalise karistuse maksimumsumma oleks vähemalt 5000 eurot iga veetud isiku kohta või samaväärne summa riigi vääringus vastavalt 10. augustil 2001 Euroopa Ühenduste Teatajas avaldatud vahetuskursile, võib) nimetatud karistuse miinimumsumma oleks vähemalt 3000 eurot iga veetud isiku kohta või samaväärne summa riigi vääringus vastavalt 10. augustil 2001 Euroopa Ühenduste Teatajas avaldatud vahetuskursile, võic) iga rikkumise puhul kehtestatava karistuse maksimumsumma oleks fikseeritud, vähemalt 500000 euro suurune summa või samaväärne summa riigi vääringus vastavalt 10. augustil 2001 Euroopa Ühenduste Teatajas avaldatud vahetuskursile.2. Lõige 1 ei piira liikmesriikide kohustusi juhul, kui kolmanda riigi kodanik taotleb rahvusvahelist kaitset.Artikkel 5Käesolev direktiiv ei takista liikmesriikidel vastu võtta või säilitada Schengeni konventsiooni artikli 26 lõigetest 2 ja 3 ning käesoleva direktiivi artiklist 2 tulenevaid kohustusi mittetäitvate veoettevõtjate osas muid meetmeid, mis hõlmavad teistsuguseid karistusi, näiteks transpordivahendi peatamist, kinnipidamist ja konfiskeerimist või tegevuslitsentsi ajutist peatamist või äravõtmist.Artikkel 6Liikmesriigid tagavad, et veoettevõtjatele, kelle vastu algatatakse karistuse määramiseks menetlus, oleks liikmesriikide õigusnormidega ette nähtud tõhus kaitse- ja edasikaebamisõigus.Artikkel 71. Liikmesriigid võtavad käesoleva direktiivi järgimiseks vajalikud meetmed hiljemalt 11. veebruaril 2003. Liikmesriigid teatavad sellest viivitamata komisjonile.2. Kui liikmesriigid need meetmed vastu võtavad, lisavad nad nendesse meetmetesse või nende meetmete ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.3. Liikmesriigid edastavad komisjonile käesoleva direktiiviga reguleeritavas valdkonnas vastuvõetud siseriiklike põhiliste õigusnormide teksti.Artikkel 8Käesolev direktiiv jõustub kolmkümmend päeva pärast selle avaldamist Euroopa Ühenduste Teatajas.Artikkel 9Käesolev direktiiv on vastavalt Euroopa Ühenduse asutamislepinguga adresseeritud liikmesriikidele.Luxembourg, 28. juuni 2001Nõukogu nimeleesistujaB. Rosengren[1] EÜT C 269, 20.9.2000, lk 8.[2] Arvamus on esitatud 13. märtsil 2001 (Euroopa Ühenduste Teatajas seni avaldamata).[3] EÜT L 176, 10.7.1999, lk 1.[4] EÜT L 176, 10.7.1999, lk 3.[5] EÜT L 239, 22.9.2000, lk 1.--------------------------------------------------


title: Euroopa Parlamendi ja nõukogu direktiiv 94/48/EÜ, 7. detsember 1994, millega kolmeteistkümnendat korda muudetakse direktiivi 76/769/EMÜ liikmesriikide õigus- ja haldusnormide ühtlustamise kohta seoses teatavate ohtlike ainete ja valmististe turustamise ja kasutamise piirangutega

text:
Tähtis õiguslik teade

|

31994L0048

Euroopa Liidu Teataja L 331 , 21/12/1994 Lk 0007 - 0009 Soomekeelne eriväljaanne: Peatükk 13 Köide 27 Lk 0053  Rootsikeelne eriväljaanne: Peatükk 13 Köide 27 Lk 0053

		Euroopa Parlamendi ja nõukogu direktiiv 94/48/EÜ,7. detsember 1994,millega kolmeteistkümnendat korda muudetakse direktiivi 76/769/EMÜ liikmesriikide õigus- ja haldusnormide ühtlustamise kohta seoses teatavate ohtlike ainete ja valmististe turustamise ja kasutamise piirangutegaEUROOPA PARLAMENT JA EUROOPA LIIDU NÕUKOGU,võttes arvesse Euroopa Ühenduse asutamislepingut, eriti selle artiklit 100a,võttes arvesse komisjoni ettepanekut, [1]võttes arvesse majandus- ja sotsiaalkomitee arvamust, [2]toimides asutamislepingu artiklis 189b sätestatud korras [3]ning arvestades, et:asutamislepingu artikliga 7a kehtestatakse sisepiirideta ala, kus kaupadel, isikutel, teenustel ja kapitalil peab olema võimalik vabalt liikuda;siseturu areng peaks järk-järgult parandama elu kvaliteeti, tervisekaitset ja tarbijaohutust; käesoleva direktiiviga ette pandavad meetmed on vastavuses nõukogu 9. novembri 1989. aasta resolutsiooniga tarbijakaitsepoliitika uuendamise tulevaste prioriteetide kohta; [4]teatavad aerosoolides kasutatavad ained ja valmistised on eriti tuleohtlikud;klorofluorosüsinike (CFC) asemel tuleohtlike ainete järjest kasvav kasutamine aerosoolides ohustab tarbijaid; sellised ohud on eriti tõsised meelelahutuslikuks ja kaunistuslikuks otstarbeks ette nähtud aerosoolide puhul;neid ohtusid on võimalik kõrvaldada kohandades tehnika arengule nõukogu 20. mai 1975. aasta direktiivi 75/324/EMÜ aerosoole käsitlevate liikmesriikide õigusaktide ühtlustamise kohta [5] ning sel teel piirates tuleohtlike ainete kasutamist aerosoolides, mis on ette nähtud meelelahutuslikuks ja kaunistuslikuks otstarbeks;ühe liikmesriigi poolt teatavate meelelahutuslikuks ja kaunistuslikuks otstarbeks ette nähtud aerosoolide turustamise suhtes kavandatavatel piirangutel on otsene mõju siseturu väljakujundamisele ja toimimisele; sellepärast on vaja ühtlustada liikmesriikide õigusakte selles valdkonnas ning sellest tulenevalt muuta direktiivi 76/769/EMÜ [6] I lisa;vastavalt ettepandud meetmete kohaldamisalale ja mõjule ei ole käesoleva direktiiviga ette nähtud meetmed mitte ainult vajalikud, vaid hädavajalikud seatud eesmärkide saavutamiseks; neid eesmärke ei saa liikmesriigid saavutada üksi ning nende saavutamine ühenduse tasandil on juba ette nähtud direktiiviga 76/769/EMÜ,ON VASTU VÕTNUD KÄESOLEVA DIREKTIIVI:Artikkel 1Direktiivi 76/769/EMÜ I lisa muudetakse vastavalt käesoleva direktiivi lisale.Artikkel 21. Liikmesriigid võtavad käesoleva direktiivi täitmiseks vajalikud õigus- ja haldusnormid vastu hiljemalt:- kas kuus kuud pärast seda, kui on vastu võetud komisjoni direktiiv, millega kohandatakse aerosoole käsitlevat direktiivi 75/324/EMÜ tehnika arengule, et hõlmata kõik testimenetlused, mida kasutatakse tõendamaks toodete vastavust käesolevale direktiivile,- või üks aasta pärast käesoleva direktiivi vastuvõtmist, kui see kuupäev on hilisem kui esimesena osutatud kuupäev.Liikmesriigid kohaldavad neid sätteid kuue kuu möödudes asjakohase tähtaja lõpust.2. Kui liikmesriigid lõikes 1 osutatud meetmed vastu võtavad, lisavad nad nendesse meetmetesse või nende meetmete ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.Artikkel 3Käesolev direktiiv on adresseeritud liikmesriikidele.Brüssel, 7. detsember 1994Euroopa Parlamendi nimelpresidentK. HänschNõukogu nimeleesistujaG. Rexrodt[1] EÜT C 306, 12.11.1993, lk 14.[2] EÜT C 133, 16.5.1994, lk 15.[3] Euroopa Parlamendi 15. detsembri 1993. aasta arvamus (EÜT C 20, 24.1.1994, lk 77), nõukogu 27. juuni 1994. aasta ühine seisukoht (EÜT C 244, 31.8.1994, lk 13) ning Euroopa Parlamendi 15. septembri 1994. aasta otsus (Euroopa Ühenduste Teatajas seni avaldamata).[4] EÜT C 294, 23.11.1989, lk 1.[5] EÜT L 147, 9.6.1975, lk 40. Direktiivi on viimati muudetud direktiiviga 94/1/EÜ (EÜT L 23, 28.1.1994, lk 28).[6] EÜT L 262, 27.9.1976, lk 201. Direktiivi on viimati muudetud direktiiviga 91/339/EMÜ (EÜT L 186, 12.7.1991, lk 64).--------------------------------------------------LISAAined, mis:kas- sisalduvad direktiivi 67/548/EMÜ I lisas ning on liigitatud tuleohtlikeks või äärmiselt tuleohtlikeks ja mida selliselt märgistatakse,või- veel ei sisaldu direktiivi 67/548/EMÜ I lisas, kuid vastavad tuleohtlikkuse kriteeriumidele direktiivi 67/548/EMÜ VI lisas, ning mida vastavalt direktiivi 67/548/EMÜ artikli 5 lõikele 2 ajutiselt liigitatakse ja märgistatakse kui tuleohtlikke, väga tuleohtlikke või äärmiselt tuleohtlikke.1. Ei tohi kasutada iseseisva ainena ega valmististe kujul aerosoolides, mida turustatakse ja mis on ette nähtud müügiks elanikkonnale meelelahutuslikul või kaunistuslikul otstarbel, näiteks:- põhiliselt kaunistamiseks ette nähtud metallisätendus,- kunstlumi ja -härmatis,- pilapadjad,- serpentiinaerosoolid,- kunstekskremendid,- pidupasunad,- kaunistushelbed ja -vahud,- kunstlikud ämblikuvõrgud,- haisupommid,- jms.2. Eespool osutatud aerosoolide pakendil peavad olema loetavalt ja kustutamatult järgmised sõnad: "ainult erialastele kasutajatele", ilma et see piiraks ohtlike ainete liigitamist, pakendamist ja märgistamist käsitlevate muude ühenduse sätete kohaldamist.3. Erandina ei kohaldata lõiget 1 ega 2 direktiivi 75/324/EMÜ artiklis 9a osutatud aerosoolide suhtes.4. Eespool osutatud tooteid ei tohi turustada, kui need ei vasta esitatud nõuetele.--------------------------------------------------